Egyre nagyobb az igény a szociális földprogramra
Tavaly 101, az idén 151 település nyert el pályázati támogatást
A mintaként szolgáló szociális földprogram munkaalkalmat jelent, a megtermelt zöldség-gyümölcs a helyi közüzemi, iskolai konyhákat is ellátja nyersanyaggal, van, ahol szociális bolthálózat épül a termékek helybeni kedvezményes értékesítésére - utalt rá az államtitkár.
Az érintett települések polgármestereinek tapasztalata szerint a mintaprogram hasznos az egész közösségre nézve. A segélyek helyett az értelmes munka által az emberek önbecsülése nő, az adott falu az önellátásra törekedhet, a családok kiegészítő jövedelemhez juthatnak. Mindez együtt az életminőségre is jótékony hatást gyakorol, a fiatalok szívesen maradnak a településen - hívta fel a figyelmet Kovács Zoltán.